**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 6/21.10.2021 г.**

С 15 (петнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Полагане на клетва от избран общински съветник, следващ от листата на МК ДОСТ (ПП ДОСТ, ПП БЗНС): ЕРОЛ КАБИЛ АХМЕД.

*Докладва: Мустафа Ахмед – председател на ОбС*

**2.**Актуализация на бюджета на община Хитрино за 2021 година.

*Докладва: Нуридин Исмаил – кмет на община*

**3.**Актуализиране на бюджетна прогноза за периода 2022 – 2024 година за местни дейности.

*Докладва: Нуридин Исмаил – кмет на община*

**4.**Приемане на актуализация на „Програмата за овладяване популацията на безстопанствените кучета на територията на община Хитрино 2020 – 2025 г.

*Докладва: Илхан Ахмед – зам.кмет на община*

**5.**Приемане на становище за опрощаване на дължими държавни вземания от Тюркян Хюсеин Руфи от село Близнаци, община Хитрино, област Шумен.

*Докладва: Мустафа Ахмед – председател на ОбС*

**6.**Докладни записки:

***6.1.****Докладна за писка от г-н Илхан Ахмед- зам.кмет на община Хитрино за предоставяне на имоти, полски пътища, включени в заповедите на Директора на ОД „Земеделие” гр. Шумен по чл.37в, ал.4 от ЗСПЗЗ.*

*Докладва: Илхан Ахмед – зам.кмет на община*

***6.2.****Докладна записка от г-н Ахмед Ахмед- зам.кмет на община Хитрино за**съгласие за учредяване на право на прокарване и сервитут на елементи**на техническата инфраструктура – ел.трасе и водопровод до поземлени имоти с идентификатори в**землището на с. Развигорово. Утвърждване на оценки за учредяване на право на прокарване и сервитут на елементи на техническата инфраструктура в полза на „Развигор” ЕООД през общински имоти.*

Докладва: Ахмед Ахмед- зам.кмет на община

***6.3.*** *Докладна записка от г-н Ахмед Ахмед- зам.кмет на община Хитрино за прилагане разпоредбите на чл.124, ал.1 от ЗУТ (Закона за устройство на територията), във връзка с чл.134, ал.1, т.5 от ЗУТ за разрешаване изменение на Общ устройствен план на община Хитрино, по действащите КККР на село Близнаци.*

Докладва: Ахмед Ахмед- зам.кмет на община

***6.4.*** *Докладна записка от г-н Ахмед Ахмед- зам.кмет на община Хитрино за одобряване на идейна скица (проект) за делба на ПИ (поземлен имот), с идентификационен № 67283.51.20 по КККР (кадастрална карта и кадастрални регистри) на село Сливак, община Хитрино на два имота, с проектни идентификационни № 67283.51.25 и 67283.51.26.*

Докладва: Ахмед Ахмед- зам.кмет на община

**7.**Питане.

**ПО ПЪРВА ТОЧКА ОТ ДНЕВНИЯ РЕД**

Полагане на клетва от избран общински съветник, следващ от листата на МК ДОСТ (ПП ДОСТ, ПП БЗНС): ЕРОЛ КАБИЛ АХМЕД.

На основание чл. 30, ал.9 от ЗМСМА (Закона за местното самоуправление и местната администрация) г-н Ерол Кабил положи клетва по чл.32, ал.1 от ЗМСМА: „Заклевам се в името на Република България да спазвам Конституцията и законите на страната и във всичките си действия да се ръководя от интересите на гражданите от община Хитрино и да работя за тяхното благоденствие”. Подписа клетвен лист и кворумът в залата стана 16 (шестнадесет) гласа.

**ПО ВТОРА ТОЧКА ОТ ДНЕВНИЯ РЕД**

Актуализация на бюджета на община Хитрино за 2021 година.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание на основание чл.21, ал.1, т. 6 и т.10; чл. 21., ал.2 и чл. 27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 59**

На основание чл.124 и чл.104, ал.1, т.5 от Закона за публичните финанси, Общински съвет Хитрино

Р Е Ш И:

Актуализира бюджета на община Хитрино за 2021 година.

**1.**По приходната част на местни дейности – с очакваното преизпълнение на приходите да се увеличи плана на следните параграфи:

|  |  |  |  |  |
| --- | --- | --- | --- | --- |
| Наименование | параграф | било | става | Разлика |
| Данък при придобиване на имущество | 1304 | 50 000 | 70 000 | 20 000 |
| Приходи от наем на имущество | 2405 | 18 000 | 28 000 | 10 000 |
| Приходи от наем на земя | 2406 | 620 000 | 660 000 | 40 000 |
| ВСИЧКО МЕСТНИ ПРИХОДИ: |  |  |  | 70 000 |

**2.**По разходната част да се увеличи бюджета на отделните дейности по параграфи за сметка на преизпълнението на приходите и целесъобразни икономии.

|  |  |  |  |
| --- | --- | --- | --- |
| Дейност | Параграф | Сума | За сметка на дейност и  параграф – лв. |
| 2122 ОбА | 5219 Придобиване на други ДМА  Задвижващ вал за лек автомобил | 3 800 | 2122-1020 външни разходи |
| 2606 Ремонт на  уличната мрежа | 5219 Придобиване на други ДМА  Закупуване на табели за населено  място за селата Близнаци и Живково – 4 бр. | 8 600 | 1015- материали – 3890 лв.  2745-обредни домове –  §45-00-субсидии – 4710 лв. |
| 2713 Спорт за  всички | 1030 Текущ ремонт на съблекални в кв.12, УПИ II- спортен стадион, с. Каменяк, община Хитрино | 88 000 | -преизпълн.на собствени приходи - 70 000 лв.;  -дофинансиране на закритото ОУ с.Живково – 18 000 лв. |
| 2745 Обредни домове | 5219 Придобиване на други ДМА  (закупуване на маси за подготовка на покойници – 3 бр.) | 12 600 | 4500-субсидия за ремонт на джамия с.Тимарево и с.Хитрино |

**3.**С решение № 47, т.4 от 03.09.2021 г. на ОбС (Общински съвет) Хитрино, във връзка с чл.89 от Закона за държавния бюджет на РБ (Република България) за 2021 г. за трансформиране на 309 310 лв. или 37.67% от целевата субсидия за капиталови разходи в целеви трансфер за финансиране разходите на общината за извършване на неотложни текущи ремонти на уличната мрежа по населените места на община Хитрино са одобрени обекти с Приложение № 4 от решението за:

|  |  |
| --- | --- |
| Читалище с.Иглика – АПОС (акт за публична общинска собственост) № 0088/23.11.1998 | 55 679 |
| ДГ (детска градина) с.Живково „Радост”-АПОС № 0636/11.10.2005 г.-построена 1978 г. | 17 638 |
| Кметство село Близнаци, АПОС № 0199/30.06.2000 г. | 79 295 |
| Кметство, здравна служба и читалище с. Калино-АПОС № 0179/25.05.2000 г. | 45 720 |
| Здравна служба с. Хитрино-АПОС № 1006/09.12.2009 Г. | 23 166 |
| Текущ ремонт на съблекални в кв.12, УПИ II-спортен стадион, с. Каменяк | 87 812 |
| Общо: | 309 310 |

Във връзка с разпоредбите на чл.45, ал.5 от ПМС (постановление на министерския съвет) № 408/2020 г. за изпълнение на ЗДБРБ (Закона за държавня бюджет на Република България) за 2021 година, компенсирани промени по чл.89 от закона може да се направят само за неотложни текущи ремонти на уличната мрежа и пътища. Във връзка с гореизложеното, средствата 87 812 лв. от обект „Текущ ремонт на съблекални в кв.12, УПИ II- спортен стадион, с. Каменяк” да се изразходват за обект „Текущ ремонт на ул. „Добруджа, с. Близнаци”, съгласно Приложение № 14 към ФО № 1/2021 г. на Министерство на финансите.

**ПО ТРЕТА ТОЧКА ОТ ДНЕВНИЯ РЕД**

Актуализиране на бюджетна прогноза за периода 2022 – 2024 година за местни дейности.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание на основание чл.21, ал.1, т. 6 и т. 23; чл. 21., ал.2 и чл. 27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 60**

На основание чл.83, ал.2 от Закона за публичните финанси, във връзка с разпоредбите на Закона за държавния бюджет на Република България за 2021 година и Наредбата за условията и реда за съставяне на бюджетната прогноза за местни дейности за следващите три години и за съставяне, приемане, изпълнение и отчитане на общинския бюджет на община Хитрино, приета от Общински съвет Хитрино, Общински съвет Хитрино

Р Е Ш И:

Одобрява актуализираната бюджетна прогноза за периода 2022 – 2024 г. на община Хитрино, съгласно Приложение № 1/1 към протокола.

**ПО ЧЕТВЪРТА ТОЧКА ОТ ДНЕВНИЯ РЕД**

Приемане на актуализация на „Програмата за овладяване популацията на безстопанствените кучета на територията на община Хитрино 2020 – 2025 г.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание на основание чл.21, ал.2 от Закона за местното самоуправление и местната администрация (ЗМСМА) прие

**РЕШЕНИЕ № 61**

На основание чл.40, ал.3 от Закона за защита на животните, Общински съвет Хитрино

Р Е Ш И:

Приема актуализирана Програма за овладяване популацията на безстопанствените кучета на територията на община Хитрино 2020-2025 година и План за действие към програмата. Приложение № 1 от 1 към протокола.

**ПО ПЕТА ТОЧКА ОТ ДНЕВНИЯ РЕД**

Приемане на становище за опрощаване на дължими държавни вземания от Тюркян Хюсеин Руфи от село Близнаци, община Хитрино, област Шумен.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание на основание чл.21, ал.2 от Закона за местното самоуправление и местната администрация (ЗМСМА) прие

**РЕШЕНИЕ № 62**

На основание чл.98, т.12 от Конституцията на Република България, Общински съвет Хитрино

Р Е Ш И:

Общински съвет Хитрино въз основа на обстоятелствата, фактите и мотивите, изложени в документите, изразява **положително** становище за опрощаване на дължими държавни вземания от **Тюркян Хюсеин Руфи**, което да бъде изпратено до Администрацията на Президента на Република България чрез НОИ гр. София.

**ПО ШЕСТА ТОЧКА ОТ ДНЕВНИЯ РЕД**

Докладни записки:

***6.1.****Докладна записка от г-н Илхан Ахмед- зам.кмет на община Хитрино за предоставяне на имоти, полски пътища, включени в заповедите на Директора на ОД „Земеделие” гр. Шумен по чл.37в, ал.4 от ЗСПЗЗ.*

С 14 (четиринадесет) гласа „за”, 1 глас „против” и без „въздържали се”, Общински съвет Хитрино, на основание чл. 21, ал.1, т.8 и чл.27, ал. 4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 63**

На основание чл.37в, ал.16 от ЗСПЗЗ (Закона за собствеността и ползването на земеделските земи), във връзка с искания от Директора на ОД „Земеделие” – гр.Шумен, Общински съвет Хитрино

Р Е Ш И:

**§1**.Да бъдат предоставени имоти, полски пътища, включени в заповедите на Директора на ОД (областна дирекция) „Земеделие” – гр.Шумен по чл.37в, ал.4 от ЗСПЗЗ.

**§2.**Да бъде определена цена в размер на средното рентно плащане за землището, в което се намират процесните имоти-полски пътища.

***6.2.****Докладна записка от г-н Ахмед Ахмед- зам.кмет на община Хитрино за**съгласие за учредяване на право на прокарване и сервитут на елементи**на техническата инфраструктура – ел.трасе и водопровод до поземлени имоти с идентификатори в**землището на с. Развигорово. Утвърждване на оценки за учредяване на право на прокарване и сервитут на елементи на техническата инфраструктура в полза на „Развигор” ЕООД през общински имоти.*

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 64**

На основание чл.34, ал.6 във връзка с чл.8, ал.1 от ЗОС (Закона за общинската собственост); чл.193, ал.4 от ЗУТ (Закона за устройство на територията), Общински съвет Хитрино

Р Е Ш И:

**1.**Утвърждава изготвените оценки за определяне размера за изплащането на обезщетения за учредяване на прокарване и сервитут на „Развигор" ЕООД, както следва:

**I.** Трасе на ел. захранване, засяга следните поземлени имоти:

**1.** Имот № 61697.1.314 по КК на с. Развигорово с НТП - полски път.  
Засегната площ - 0,071 дка. за прокарване на подземно ел.захранване - цена за учредяване на право на прокарване и сервитут според изготвена експертна оценка **-** 89лв.

**2.** Имот № 61697.1.317 по КК на с. Развигорово с НТП - полски път. Засегната площ - 0,220 дка за прокарване на подземно ел. захранване - цена за учредяване на право на прокарване и сервитут според изготвена експертна оценка - 276 лв.

**3.** Имот № 61697.1.320 по КК на с. Развигорово с НТП - полски път.

Засегната площ - 0,750 дка за прокарване на подземно ел. захранване - цена за учредяване на право на прокарване и сервитут според изготвена експертна оценка - 924 лв.

**4.** Имот № 61697.22.436 по КК на с. Развигорово с НТП - полски път.

Засегната площ - 0,016 дка за прокарване на подземно ел. захранване - цена за учредяване на право на прокарване и сервитут според изготвена експертна оценка - 20 лв.

**II.** Трасе на водопровод, засяга следните поземлени имоти

**1.** Имот № 61697.1.318 по КК на с. Развигорово с НТП – язовирни езера.  
Засегната площ **-** 0,634 дка. за прокарване на трасе на водопровод - цена за учредяване на право на прокарване и сервитут според изготвена експертна оценка – 796 лв.

**2.** Разрешава учредяване на право на прокарване и сервитут на елементи на техническата инфраструктура в ползва на „Развигор” ЕООД.

Трасето на водопровода засяга следния общински поземлен имот – 61697.1.318 по КК на с. Развигорово.

Трасето на ел. захранване засяга следните общински поземлени имоти № 61697.1.314, № 61697.1.317, № 61697.1.320, № 61697.22.436 по КК на с. Развигорово.

**3.** Възлага на Кмета на община Хитрино след заплащането на общата сума в размер на 2105лв. /две хиляди сто и пет/ лева от „Развигор" ЕООД за учредяване на правото в законоустановения срок, да издаде заповеди по чл. 193, ал. 4 от ЗУТ за прокарване и сервитут на елементи на техническата инфраструктура в полза на „Развигор" ЕООД за:

Общински имот № 61697.1.314- общински полски път, землището на с. Развигорово

Общински имот № 61697.1.317 -общински полски път, землището на с. Развигорово

Общински имот № 61697.1.320 - общински Полски път, землището на с. Развигорово

Общински имот № 61697.22.436 - общински Полски път, землището на с. Развигорово

Общински имот № 61697.1.318- общински язовирни езера, землището на с.Развигорово.

След приключване на строително монтажните работи, както и при свързани дейности с поддържане и ремонт на съоръженията на ел. захранване, водопровод във връзка с чл. 194, ал. 4 от ЗУТ, „Развигор" ЕООД е длъжно да отстрани всички повреди на общински имоти № 61697.1.314, № 61697.1.317, № 61697.1.320, № 61697.22.436, № 61697.1.318 в землището на с. Развигорово.

Разходите в размер на 250 /двеста и петдесет/ лева за изготвените експертни оценки да бъдат за сметка на инвеститора, а именно - „Развигор" ЕООД.

***6.3.*** *Докладна записка от г-н Ахмед Ахмед- зам.кмет на община Хитрино за прилагане разпоредбите на чл.124, ал.1 от ЗУТ (Закона за устройство на територията), във връзка с чл.134, ал.1, т.5 от ЗУТ за разрешаване изменение на Общ устройствен план на община Хитрино, по действащите КККР на село Близнаци.*

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, точки: 8, 11; чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 65**

На основание чл.124, ал.1 и чл.134, ал.1, т.5 от Закона за устройство на територията (ЗУТ), Общински съвет Хитрино

Р Е Ш И:

Одобрява заданието по чл.125, ал.1 от ЗУТ (закон за устройство на територията) и разрешава да се измени Общия устройствен план на община Хитрино в обхват:

-ПИ (поземлен имот) 04430.19.16 по действащите КККР (кадастрална карта и кадастрални регистри) на с. Близнаци – 0.55 ха обработваеми земи – ниви стават със статут на производствен терен – Чисто производствена зона (Пч).

***6.4.*** *Докладна записка от г-н Ахмед Ахмед- зам.кмет на община Хитрино за одобряване на идейна скица (проект) за делба на ПИ (поземлен имот), с идентификационен № 67283.51.20 по КККР (кадастрална карта и кадастрални регистри) на село Сливак, община Хитрино на два имота, с проектни идентификационни № 67283.51.25 и 67283.51.26.*

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, точка 8; чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 66**

На основание Решение № 97 от 17.12.2020 година, за разделяне на ПИ 67283.51.20 в землището на село Сливак, община Хитрино, прието от Общински съвет Хитрино, Общински съвет Хитрино

Р Е Ш И:

**I.**Одобрява идейна скица (проект) на делба на ПИ (поземлен имот), с идентификационен № 67283.51.20 по КККР (кадастрална карта и кадастрални регистри) на село Сливак, община Хитрино, местност „До реката”, с площ 110 473.3 кв.м., с начин на трайно ползване – за кариера, за пясък, чакъл и глини за строителна керамика – частна общинска собственост с АОС (акт за общинска собственост) № 162 от 11.10.2012 година, съгласно която имота се разделя на два самостоятелни имоти, както следва:

**1.** ПИ (поземлен имот) с идентификационен № 67283.51.25, с площ 102 792 кв.м., с начин на трайно ползване- за кариера, за пясък, чакъл и глини за строителна керамика, съгласно скица-проект.

**2.** ПИ (поземлен имот) с идентификационен № 67283.51.26, с площ 7 682 кв.м., с начин на трайно ползване- за кариера, за пясък, чакъл и глини за строителна керамика, съгласно скица-проект.

**II.**Възлага на кмета на община Хитрино да извърши всички действия за правилното и законосъобразно изпълнение на настоящото решение.

**ПО СЕДМА ТОЧКА ОТ ДНЕВНИЯ РЕД**

Питане. Не се направиха питания.

Г-н Мустафа Ахмед – Председател на Общински съвет Хитрино закри заседанието на Общински съвет Хитрино поради изчерпване на дневния ред в 11.55 часа.

**МУСТАФА АХМЕД:**

ПРЕДСЕДАТЕЛ НА ОБЩИНСКИ СЪВЕТ ХИТРИНО

**НЕВЯНКА ТОДЕВА:**

ПРОТОКОЛИСТ НА ОБЩИНСКИ СЪВЕТ ХИТРИНО